CELEX: 62013FN0045
Language: el
Date: 2013-05-15 00:00:00
Title: Υπόθεση F-45/13: Προσφυγή-αγωγή της 15ης Μαΐου 2013 — ΖΖ κ.λπ. κατά ΕΤΕπ

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/62
            
         Προσφυγή-αγωγή της 15ης Μαΐου 2013 — ΖΖ κ.λπ. κατά ΕΤΕπ
   (Υπόθεση F-45/13)
   2013/C 207/108
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ΖΖ κ.λπ. (εκπρόσωπος: L. Levi)
   
      Καθής-εναγομένη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Να ακυρωθούν οι αποφάσεις οι οποίες περιλαμβάνονται στα δελτία μισθοδοσίας, περί εφαρμογής της γενικής αποφάσεως της Ευρωπαϊκής Τράπεζας Επενδύσεων για τον καθορισμό μισθολογικής προόδου μέχρι του ορίου του 2,3 % για το σύνολο του προσωπικού, και η απόφαση περί καθορισμού κλίμακας βαθμολογίας αυξάνουσας την απώλεια από 1 σε 3 % του μισθού και, συνακολούθως, να υποχρεωθεί το κοινοτικό όργανο στην καταβολή της μισθολογικής διαφοράς καθώς και στην καταβολή αποζημιώσεως.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις περί εφαρμογής στους προσφεύγοντες-ενάγοντες της αποφάσεως του διοικητικού συμβουλίου της ΕΤΕπ της 18ης Δεκεμβρίου 2012, για τον καθορισμό μισθολογικής προόδου μέχρι του ορίου του 2,3 %, και την απόφαση της διευθύνουσας επιτροπής της ΕΤΕπ της 29ης Ιανουαρίου 2013, περί καθορισμού κλίμακας βαθμολογίας αυξάνουσας την απώλεια από 1 σε 3 % του μισθού, κατά τους προσφεύγοντες-ενάγοντες, οι οποίες περιλαμβάνονται στα δελτία μισθοδοσίας του Απριλίου 2013, καθώς και την ακύρωση, στον ίδιο βαθμό, όλων των αποφάσεων που περιλαμβάνονται στα μεταγενέστερα δελτία μισθοδοσίας και, καθόσον απαιτείται, να ακυρώσει το ενημερωτικό σημείωμα που απηύθυνε η καθής-εναγομένη στους προσφεύγοντες-ενάγοντες στις 5 Φεβρουαρίου 2013·
            
         
               —
            
            
               να υποχρεώσει την καθής-εναγομένη στην καταβολή της μισθολογικής διαφοράς που προκύπτει από τις προαναφερθείσες αποφάσεις του διοικητικού συμβουλίου της ΕΤΕπ της 18ης Δεκεμβρίου 2012 και της διευθύνουσας επιτροπής της ΕΤΕπ της 29ης Ιανουαρίου 2013 όσον αφορά την εφαρμογή της κλίμακας βαθμολογίας «4-3-2-1-0» και της κλίμακας «νέος»«5-4-3-1-0», ή, επικουρικώς, για τους προσφεύγοντες-ενάγοντες με βαθμολογία A, σε σχέση με την εφαρμογή της κλίμακας βαθμολογίας 3-2-1-0-0 και, για τους προσφεύγοντες-ενάγοντες που εμπίπτουν στην κλίμακα «νέος», σε σχέση με την κλίμακα «νέος»«4-3-2-0-0»· η μισθολογική αυτή διαφορά πρέπει να προσαυξηθεί με τόκους υπερημερίας από τις 12 Απριλίου 2013 και, στη συνέχεια, στις 12 εκάστου μηνός, μέχρι πλήρους εξοφλήσεως, τα δε επιτόκια αυτά να καθορισθούν στο επίπεδο του επιτοκίου της ΕΚΤ προσαυξημένου κατά τρεις μονάδες·
            
         
               —
            
            
               να υποχρεωθεί η καθής-εναγομένη στην καταβολή αποζημιώσεως για την προκληθείσα ζημία λόγω της απώλειας της αγοραστικής δύναμης, η δε ζημία αυτή να εκτιμηθεί ex aequo et bono, και προσωρινώς, στο 1,5 % των μηνιαίων αποδοχών κάθε προσφεύγοντος-ενάγοντος·
            
         
               —
            
            
               να καταδικάσει την ΕΤΕπ στα δικαστικά έξοδα.